laion/Wikipedia-Exotic huggingface dataset:
היסטרוסקופיה

הִיסְטֵרוֹסְקוֹפִּיָּה (בלועזית: hysteroscopy, על פי האקדמיה ללשון העברית: שְׁקִיפַת רֶחֶם) היא הליך רפואי, ממשפחת ההליכים הרפואיים - אנדוסקופיה, בו מוחדר סיב אופטי אל תוך הרחם. החדרת הסיב האופטי מאפשרת התבוננות על הרחם מבפנים, הן למטרות אבחון והן במהלך ניתוח. שם ההליך נגזר מן המילים הלטיניות 'היסטר'=רחם, ו'סקופיה'=התבוננות. ראשית, מוחדר סיב אופטי אל תוך הרחם. לאחר מכן, יש צורך לנפח את החלל באמצעות גז דו־תחמוצת הפחמן (CO2), תמיסה פיזיולוגית. בעבר השתמשו בגליצין או בסוכר גבה מולקולרי. ניתן לצפות בתמונת חלל הרחם בשתי דרכים: ישירות בעינית ההיסטרוסקופ (שבעיקרו הוא סיב אופטי המעביר אור אל הרחם), או על גבי מסך באמצעות מצלמת וידאו. השימוש במסך מאפשר גם לאשה המטופלת לצפות בנעשה ולהיות שותפה ומסייע להקטנת החרדה הנלווית להליך הרפואי. במהלך היסטרוסקופיה אבחנתית מחדירים לחלל הרחם היסטרוסקופ (סיב אופטי) בקוטר 2-5 מ"מ ובאורך כ 30 ס"מ. ההיסטרוסקופיה האבחנתית, המבוצעת לרוב ללא הרדמה, מיועדת למטרות הבאות: ברור סיבת עקרות (מיומה, פוליפ, דלקת, חסימת פיות החצוצרות או מומים רחמיים). ב-50%- ממקרי העקרות נמצאה פתולוגיה תוך רחמית באמצעות ההיסטרוסקופיה. ברור הפלות חוזרות. ישנם דיווחים של פתולוגיה ב-60% מהמקרים. ברור סיבת דימום רחמי אבנורמלי (מיומה, פוליפ, דלקת פנים רחמית, סרטן) אבחון לפני מתן טיפול הורמונלי תחליפי. הערכת טיפול הורמונלי או טיפול אנטיביוטי. ברור ממצא שאותר בצילום רחם, באולטרהסאונד, או במהלך גרידה בחינת ממצא של רירית רחם בעובי של 4 מ”מ ויותר בנשים בתקופת האל-וסת. מקרים של פוליפ בצוואר הרחם. ניתן כיום לבצע היסטרוסקופיה אבחנתית של החצוצרות. הערכת חלל הרחם לתכנון לפני בצוע היסטרוסקופיה ניתוחית. ההיסטרוסקופיה הניתוחית נעשית באופן דומה לזו האבחנתית, אך נעשה שימוש בצינור בקוטר 10 מ"מ המכיל, בנוסף לסיב אופטי, גם תעלה המאפשרת להחדיר מכשירים דקים וארוכים. הפעולות הניתנות לביצוע בהיסטרוסקופיה ניתוחית הן: כריתת שרירן (מיומה) תת-רירי הבולט על “גבעול” אל תוך החלל. שרירן שכזה יכול לגרום לעקרות, להפלות חוזרות וללידות מוקדמות, לכאבי בטן, לדימומים ועוד. כריתת שרירן שבחלקו הוא תת-רירי ובחלקו הוא תוך שרירי. כריתה או סילוק של רירית הרחם, תוך הותרת הרחם במקומו (אבלציה של רירית רחם). כריתת פוליפ תוך רחמי גדול שעלול לגרום לעקרות, ולדימומים. כריתת פוליפ תוך רחמי קטן. כריתת מחיצה תוך רחמית (מום מלידה), תוך צווארית או שתיהן. רחם מחיצתי גורם להפלות חוזרות ולעקרות. שליפת התקן רחמי שאבד ברחם. נטילת דגימה מתוך רירית הרחם תוך כדי בחינת החלל ובחינה אזור הדגימה. שיטה זו יותר מדויקת באבחון סרטן רירית הרחם מאשר גרידה ניסיונית שהיא פעולה "עוורת". סילוק של הדבקויות תוך רחמיות קלות. בחינת החצוצרה ושחרור חסימה בה בחלק הקרוב לרחם. פעולה זו היא חדשנית במיוחד ומתאפשרת בזכות החדרה של סיב אופטי, בקוטר של 0.5 מ”מ, דרך ההיסטרוסקופ אל תוך החצוצרה. לאחר מכן, באמצעות שטיפה בנוזל או על ידי החדרת סיב קשיח, ניתן לשחרר את החסימה בחצוצרה, הגורמת לעקרות. פעולות אלו נעשות או בהרדמה כללית, תחת היפנוזה או בהרדמה מקומית, ולפיכך לעיתים הן ניתנות לביצוע במרפאה ללא צורך להגיע לבית חולים. בשנת 2007 פיתח הד"ר שגיא חיימוביץ שיטת ניתוחים תוך רחמיים באמצעות לייזר ללא הרדמה זמן הניתוח בשיטת הלייזר התקצר משעה - שעה וחצי ל-10 דקות. אנדוסקופיה היסטרוסקופיה, סרטון באתר יוטיוב סרג'יו חיימוביץ - שינוי בשיטות ניתוחי היסטרוסקופיות Hysteroscopy is changing, קונגרס היסטרוסקופיות, ברצלונה, 2-5 מאי 2017 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מחוז טאורגה

מחוז טאורגה (בליטאית: Tauragės apskritis; בפי יהודי האזור: טאווריג) הוא אחד מעשרת מחוזות ליטא. בירת המחוז היא העיר טאורגה (טאווריג). המחוז ממוקם במערב ליטא, הוא משתרע על פני 4,411 קמ"ר המכסים 6.7% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז טאורגה, והוא נשאר הלכה למעשה כיחידה טריטוריאלית וסטטיסטית בלבד. נכון לשנת 2012 התגוררו בשטחי מחוז טאורגה כ-107,200 בני אדם, 3.7% מכלל תושבי ליטא. מחוז טאורגה מחולק ל-4 מחוזות משנה: יורבורג (מחוז משנה) פאגיגי (מחוז משנה) שיללה (מחוז משנה) טאורגה (מחוז משנה) (טבריג) מדיה וקבצים בנושא מחוז טאורגה בוויקישיתוף אתר האינטרנט הרשמי של מחוז טאורגה נתונים סטטיסטיים של מחוז טאורגה. פרסום ממשלתי (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
מחוז פוניבז'

מחוז פוניבז' (בכתיב עברי: מחוז פּוֹנֵבֵז'; בליטאית: Panevėžio apskritis) הוא אחד מעשרת מחוזות ליטא. בירת המחוז היא העיר פוניבז'. המחוז ממוקם בצפון-מזרח ליטא, הוא הרביעי בגודלו בין מחוזות ליטא ומשתרע על פני 7,881 קמ"ר המכסים 12.1% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז פוניבז', והוא נשאר הלכה למעשה כיחידה טריטוריאלית וסטטיסטית בלבד. נכון לשנת 2012 התגוררו בשטחי מחוז פוניבז' כ-244,300 בני אדם, 8.4% מכלל תושבי ליטא. מחוז פוניבז' מחולק ל-6 מחוזות משנה: בירז' (מחוז משנה) (בירז'אי) קופישקיס (מחוז משנה) (קופישוק) המרחב המוניציפלי של העיר פוניבז' פוניבז' (מחוז משנה) פסווליס (מחוז משנה) (פסווילה) רוקישקיס (מחוז משנה) (רוקישוק) מדיה וקבצים בנושא מחוז פוניבז' בוויקישיתוף נתונים סטטיסטיים של מחוז פוניבז'. פרסום ממשלתי (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
ורדון (דג)

ורדון (שם מדעי: Sebastes) הוא סוג של דג במשפחת הוורדוניים (Sebastidae), שמשמש כדג מאכל נפוץ. רוב מיני דג הוורדון חיים בצפון האוקיינוס השקט, אם כי שניים מהם חיים בדרום האוקיינוס השקט והאוקיינוס האטלנטי וארבעה חיים בצפון האוקיינוס האטלנטי. האזור שבו ניתן למצוא את מספר המינים הרב ביותר הוא חופי דרום קליפורניה, שבהם ישנם 50 מיני ורדון. מאובני ורדון נמצאו עד עידן המיוקן, מקליפורניה ועד יפן (אם כי מאובני אוטולית שנמצאו בבלגיה מקורם עוד בעידן האוליגוקן). דגי הוורדון הם דגים נפוצים בדיג חובבני ומסחרי, ומינים רבים הגיעו למצב של דיג-יתר. בעקבות זאת ישנו פיקוח והגבלת דיג על מיני הוורדון באזורים רבים. בשל תפוצתם הרחבה, לעיתים מחליפים דגי הוורדון במסעדות את דגי הלוטין היקרים. את דגי הוורדון ניתן למצוא באזור פני המים ועד 3,000 מטר לעומק הים. לרוב הם חיים בקרקעית הים, לרוב על גבי סלעים, ומכאן שמם באנגלית - rockfish (דג הסלע). חלק ממיני הוורדון הם בעלי תוחלת חיים גבוהה במיוחד, ונמנים עם הדגים בעלי תוחלת החיים הגבוהה בעולם, כשידוע על כמה מהמינים שעברו את גיל 100 השנים, והפרט המבוגר ביותר שעליו ידוע הוא 205 שנה. דגי ורדון בשוק הדגים צוקיג'י מדיה וקבצים בנושא ורדון בוויקישיתוף ורדון, באתר ITIS (באנגלית) ורדון, באתר NCBI (באנגלית) ורדון, באתר Animal Diversity Web (באנגלית) ורדון, באתר האנציקלופדיה של החיים (באנגלית) ורדון, באתר GBIF (באנגלית) "Regulatory Fish Encyclopedia". U.S. Food and Drug Administration. Cailliet, G.M., Andrews, A.H., Burton, E.J., Watters, D.L., Kline, D.E., Ferry-Graham, L.A. (2001). "Age determination and validation studies of marine fishes: do deep-dwellers live longer?". Exp. Gerontol. 36 (4–6): 739–764. doi:10.1016/S0531-5565(00)00239-4. PMID 11295512.{{cite journal}}: תחזוקה - ציטוט: multiple names: authors list (link)
דבנפורט

דבנפורט (באנגלית: Davenport) היא בירת מחוז סקוט במדינת איווה בארצות הברית. העיר שוכנת על הגדה המערבית של נהר מיסיסיפי, המשמש כגבול עם מדינת אילינוי במזרח איווה. בעיר מתגוררים 99,685 תושבים (נכון ל-2010), מה שהופך אותה לעיר השלישית בגודל אוכלוסייתה באיווה אחרי הבירה דה מוין והעיר סידר רפידס. במטרופולין של דבנפורט, הידוע בשם מרובע הערים (Quad Cities), מתגוררים 379,690 תושבים (נכון ל-2010). במקום בו נמצאת העיר היום ישבו בעבר שבטי המסקוואקי (Meskwaki) והסאוק (Sauk). ב-1832 כוחות ארצות הברית הביסו את השבטים האלו במלחמת נץ שחור, הקרויה על שם הצ'יף נץ שחור שהיה מנהיג שבט הסאוק. אחרי הלחימה האמריקאים אילצו את הילידים למכור להם את האדמות באזור. אנטואן לה-קלר (Antoine LeClaire), שהיה מתורגמן של האמריקאים במהלך המלחמה, קיבל דרך אשתו, שהייתה בת השבט, שטח משל עצמו. הוא הקים את ביתו שם וב-14 במאי 1836 הוא ייסד את דבנפורט, שנקראה על שם חברו הקולונל ג'ורג' דבנפורט. העיירה נרשמה באופן רשמי במסמכים ב-25 בינואר 1839. באותו זמן בערך נוסד מחוז סקוט ולאחר מערכת בחירות צמודה מול העיירה הקרובה רוקינגהאם, דבנפורט זכתה בתואר של בירת המחוז. ב-1856 חברת הרכבות רוק איילנד בנתה גשר מעל נהר המיסיסיפי בין רוק איילנד באילינוי ודבנפורט ומסילת הרכבת החדשה הגבירה מאוד את המסחר המקומי עם אילינוי. בהמשך דבנפורט קושרה ברכבות לערים אחרות כמו איווה סיטי והיא הפכה למרכז רכבות אזורי. העיר נפגעה קשות בעקבות השפל הגדול בשנות ה-30 של המאה ה-20, אך היא הצליחה להתאושש במהירות יחסית. ההתאוששות הואצה עוד יותר לאחר סוף מלחמת העולם השנייה. כלכלת העיר מתבססת בעיקר על תעשייה. במטרופולין מרובע הערים נמצאות כמה חברות גדולות שמעסיקות תושבים רבים מהעיר, כשהגדולה מביניהם היא חברת ג'ון דיר לציוד חקלאי שבסיסה במולין מעברו של נהר המיסיסיפי. בעיר ובמטרופולין שלה נמצאים מספר מוסדות להשכלה גבוהה, בהם אוניברסיטת סנט אמברוז, אוניברסיטת קפלן ומכללת הכירופרקטיקה פלמר. בעיר עוברים הכבישים הבין-מדינתיים 80, המקשר בין סן פרנסיסקו בקליפורניה ובין טינק בניו ג'רזי, ו-74, המקשר בין דבנפורט ובין מדינת צפון קרוליינה. גרמניה קייזרסלאוטרן, גרמניה ברזיל אילייאוס, ברזיל מדיה וקבצים בנושא דבנפורט בוויקישיתוף אתר האינטרנט הרשמי של דבנפורט (באנגלית) דבנפורט, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית. אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
סעודת הערבית של בוקר

סעודת הערבית של בּוֹקֵר (בצרפתית: Le souper de Beaucaire) היא חוברת בעלת אופי פוליטי שכתב נפוליאון בונפרטה בשנת 1793. חלק מהאירועים המתוארים בחוברת אמתיים, ביולי 1793, נפוליאון שאז היה קצין תותחנים צעיר ביקר בעיירה בּוֹקֵר (צר') במטרה למצוא עגלות כדי לסחוב תחמושת מאביניון. הוא הגיע במהלך יריד שהתרחש בעיר, וניגש בערב לבית המרזח העירוני. הוא נפגש שם עם ארבעה סוחרים, אחד מנים, שניים ממרסיי, ואחד ממנפוליה. הם אכלו יחד ארוחת ערב ולאחר מכן שוחחו ושתו שמפניה עד שתיים לפנות בוקר. שיחתם נסובה על המהפכה והיעקובינים, פרץ ויכוח בין נפוליאון שהיה יעקוביני מושבע באותה תקופה, לבין הסוחרים ממרסיי שהחזיקו בדעות מתונות יותר ודחו את האידאולוגיה הקיצונית של היעקובינים. זמן קצר לאחר מכן העלה נפוליאון על הכתב את פרטיה העיקריים של השיחה ואת דעותיו האישיות, לחוברת בת 32 העמודים קרא בשם "סעודת הערבית של בוקר". הסיפור הוצג באופן שונה מעט, בצורת דיאלוג בין חייל המנסה לשכך את דעותיהם האנטי מהפכניות של ארבעה סוחרים. בחוברת אין הרבה רעיונות, אולם היא כוללת ניתוח קר והגיוני של המצב הפוליטי והחברתי בצרפת באותה תקופה. באוגוסט של אותה שנה נפגש נפוליאון במרסיי עם ידיד קורסיקני בשם אנטוני כריסטוף סליצ'טי, (אנ') הוא נתן לו לקרוא את החוברת והלה התרשם ממנה מאוד ושכנע את נפוליאון להדפיס אותה. גם אוגוסטין רובספייר, (אנ') אחיו של מקסימיליאן רובספייר, מנהיג היעקובינים, נהנה מאוד מהחוברת, ונתן לאחיו לקרוא אותה, בהשפעתו של אוגוסטין קודם נפוליאון בדרגה. מדיה וקבצים בנושא סעודת הערבית של בוקר בוויקישיתוף החוברת בצרפתית א. קאלבה, "נפוליאון", עמ' 17. א. קאלבה, "נפוליאון", עמ' 19.
מחוז קלייפדה

מחוז קלייפדה (בליטאית: Klaipėdos apskritis; עד מלחמת העולם השנייה: מחוז ממל) הוא אחד מעשרת מחוזות ליטא. בירת המחוז היא העיר קלייפדה. המחוז ממוקם במערב ליטא, הוא משתרע על פני 5,209 קמ"ר המכסים 8% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז קלייפדה, והוא נשאר הלכה למעשה כיחידה טריטוריאלית וסטטיסטית בלבד. מחוז קלייפדה הוא השלישי בגודל אוכלוסייתו בין מחוזות ליטא, נכון לשנת 2012 התגוררו בשטחי מחוז קלייפדה כ-333,000 בני אדם, 11.4% מכלל תושבי ליטא. מחוז קלייפדה מחולק ל-7 מחוזות משנה: המרחב המוניציפלי של העיר קלייפדה קלייפדה (מחוז משנה) קרטינגה (מחוז משנה) נרינגה (מחוז משנה) המרחב המוניציפלי של העיר פלאנגה שקוד (מחוז משנה) (סקודאס) שילוטה (מחוז משנה) (היידקרוג) מדיה וקבצים בנושא מחוז קלייפדה בוויקישיתוף אתר האינטרנט הרשמי של מחוז קלייפדה נתונים סטטיסטיים של מחוז קלייפדה. פרסום ממשלתי (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
שארלוט קורדה

שארלוט קוֹרְדֶה (בצרפתית: Charlotte Corday; ‏27 ביולי 1768 – 17 ביולי 1793) הייתה מתנקשת ז'ירונדינית (סיעת מרכז ליברלית). שארלוט קורדה דקרה למוות את ז'אן-פול מארה, מנהיג יעקוביני, ב־13 ביולי 1793, במהלך המהפכה הצרפתית. רצח שעורר הדים רבים והוצג בספרות ובאמנות של התקופה כאירוע בעל משמעות רבה למהפכה הצרפתית. שארלוט הגיעה לפריז מתוך כוונתה לרצוח את מארה, בתחילה באופן פומבי על מנת להפוך את רציחתו לאזהרה כלפי המהפכניים, אולם גילתה כי לא תוכל לרצחו אלא אם תגיע אליו לביתו – בעקבות מחלת עור כרונית בה חלה מארה, הוא מיעט ביציאותיו מן הבית ובילה את רוב זמנו בבית, בחדר האמבטיה, כאשר הוא שוהה באמבט רפואי רוב היום והפך אותו לחדר עבודתו. שארלוט הגיעה לדירתו באמתלה כי ברשותה מידע רב חשיבות עבורו. היא הגיעה פעמיים במהלך אותו היום, בביקורה הראשון היא נדחתה על ידי אשתו של מארה, שלא הסכימה להכניסה, אך בביקורה השני בהמשך היום, מארה אישר לה להיכנס על אף מחאותיה של אשתו. שארלוט נכנסה לחדר עבודתו, האמבטיה בה שהה ושוחחה עמו כרבע שעה, כאשר היא מספקת לו מידע מודיעני רלוונטי לעבודתו. לאחר השיחה קצרה בין השניים, היא הוציאה סכין שהביאה עמה ודקרה את מארה בחזהו. מארה מת במקום. מניעיה של שארלוט לרצח היו פוליטיים, בגין דעותיו המהפכניות הרדיקליות של מארה, שקרא לרצוח את כל המתנגדים למהפכה ובתוכם את כל משפחת המלוכה. נטען כי שארלוט השתייכה לענף עני של משפחת המלוכה, שאחיה נמלט יחד עם קרובי המשפחה המלכותית וכי היא ביקשה לנקום את מותם של חבריה. במשפטה, טענה שארלוט כי היא ביצעה את הרצח לבדה וכי "הרגתי אדם אחד כדי להציל 100,000". היא נתפסה ונשפטה להוצאה להורג בגיליוטינה כעבור ארבעה ימים, באשמת הרצח. היא הוצאה להורג ב־17 ביולי 1793. בחריגה חדה מהנימוס המקובל, אחד מעוזרי התליין הרים את ראשה הערוף וסטר לו, על כך נאסר לשלושה חודשים. רציחתו של מארה עוררה תגובות נזעמות בקרב היעקובינים והביאה להוצאתה להורג של מארי אנטואנט, ולטבח באויביהם המלוכניים והז'ירונדינים כאחד. ההתנקשות לא עצרה את היעקובינים או את ההוצאות להורג הפומביות הרבות באותה התקופה. מארה הפך למרטיר של המהפכה, ופסלים בדמותו החליפו צלבים ופסלים דתיים שהפכו ללא מקובלים תחת השלטון המהפכני החדש. עמדותיהם האנטי-נשיות של רבים ממנהיגי המהפכה הוחרפו בעקבות ההתנקשות, והמהפכנים הפנו את זעמם נגד מארי אנטואנט, מלכת צרפת ואלמנתו הכלואה של המלך לואי ה-16. רצח מארה הפך לאירוע מכונן בתולדות המהפכה הצרפתית, מארה הפך לסמל המהפכה והמרטיר הראשון שלה ותואר רבות בספרות ובאמנות של התקופה. אחד מהיצירות הידועות ביותר בנושא היא יצירתו של הצייר הנאו־קלאסי ז'אק-לואי דויד, "מות מארה" (בצרפתית: La Mort de Marat), המהווה את אחד מהדימויים המזוהים ביותר עם המהפכה הצרפתית. מדיה וקבצים בנושא שארלוט קורדה בוויקישיתוף תמונות ומקומות מחיי שארלוט קורדה שארלוט קורדה, באתר אנציקלופדיה בריטניקה (באנגלית) שארלוט קורדה, באתר "Find a Grave" (באנגלית) שארלוט קורדה (1768-1793), דף שער בספרייה הלאומית
מחוז אוטנה

מחוז אוטנה (בליטאית: Utenos apskritis; ביידיש ובעברית: מחוז אוטיאן) הוא אחד מעשרת מחוזות ליטא. בירת המחוז היא העיר אוטנה. המחוז ממוקם במזרח ליטא, הוא משתרע על פני 7,201 קמ"ר המכסים 11% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז אוטנה, והוא נשאר הלכה למעשה כיחידה טריטוריאלית וסטטיסטית בלבד. מחוז אוטנה הוא התשיעי בגודל אוכלוסייתו בין מחוזות ליטא, נכון לשנת 2012 התגוררו בשטחי מחוז אוטנה כ-147,400 בני אדם, 5% מכלל תושבי ליטא. מחוז אוטנה מחולק ל-6 מחוזות משנה: אניקשט (מחוז משנה) איגנלינה (מחוז משנה) מולייטי (מחוז משנה) אוטנה (מחוז משנה) (אוטיאן) ויסגינס (מחוז משנה) זרסאי (מחוז משנה) מדיה וקבצים בנושא מחוז אוטנה בוויקישיתוף אתר האינטרנט הרשמי של מחוז אוטנה נתונים סטטיסטיים של מחוז אוטנה. פרסום ממשלתי (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
מחוז מריאמפולה

מחוז מריאמפולה (בליטאית: Marijampolės apskritis) הוא אחד מעשרת מחוזות ליטא. בירת המחוז היא העיר מריאמפולה. המחוז ממוקם בדרום-מערב ליטא, הוא משתרע על פני 4,463 קמ"ר המכסים 6.8% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז מריאמפולה, והוא נשאר הלכה למעשה כיחידה טריטוריאלית וסטטיסטית בלבד. מחוז מריאמפולה הוא השישי בגודל אוכלוסייתו בין מחוזות ליטא, נכון לשנת 2012 התגוררו בשטחי מחוז מריאמפולה כ-157,900 בני אדם, 5.4% מכלל תושבי ליטא. מחוז מריאמפולה מחולק ל-5 מחוזות משנה: קלווריה (מחוז משנה) קזלו רודה (מחוז משנה) (קזלובה-רודה) מריאמפולה (מחוז משנה) שאקי (מחוז משנה) וילקובישק (מחוז משנה) מדיה וקבצים בנושא מחוז מריאמפולה בוויקישיתוף אתר האינטרנט הרשמי של מחוז מריאמפולה (בליטאית) נתונים סטטיסטיים של מחוז מריאמפולה. פרסום ממשלתי (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
ג'יין

האם התכוונתם ל... ג'יין הוא שם פרטי נפוץ, לרוב לנשים באנגלית. ג'י-אן – משורר, היסטוריון ונזיר בודהיסטי יפני 1155-1225 ג'יין (זמרת) – ג'ין גאליס (בצרפתית: Jeanne Galice), ידועה כג'יין (Jain) - זמרת וכותבת שירים צרפתייה ג'יין אוסטן בתרבות הפופולרית – יצירות תרבות פופולרית של הסופרת ג'יין אוסטן ראו בנוסף: קטגוריה:ג'יין אוסטן ג'יין בורדו – להקת אינדי, קאנטרי ופולק עברית שהוקמה בשנת 2012 ג'יין הבתולה – (Jane the Virgin) - סדרת טלוויזיה דרמה קומית אמריקאית הליכות ג'יין – (Jane's Walk) - כינוי לסדרת סיורים רגליים מודרכים הנערכים בערים שונות ברחבי העולם להיות ג'יין – (Becoming Jane) - סרט קולנוע בריטי משנת 2007 מה קרה לבייבי ג'יין? – (What Ever Happened to Baby Jane?) - סרט מתח אמריקאי משנת 1962 מועדון הקריאה של ג'יין אוסטן – (The Jane Austen Book Club) - סרט קולנוע אמריקאי משנת 2007 משוואת סווימי ג'יין – (Swamee Jain) - משוואה בהידראוליקה המשמשת לחישוב מקדם החיכוך בזרימה בצינור קלמיטי ג'יין (סרט) – (Calamity Jane) - סרט מוזיקלי ומערבון משנת 1953 ראג'ניש קנדרה מוהן ג'יין – אושו, פילוסוף, סופר ומיסטיקן הודי תומאס ג'יין (תומאס אליוט השלישי) - (Thomas Jane (Thomas Elliott III)) - שחקן קולנוע וטלוויזיה אמריקאי ג'יין לו – אסטרונומית אמריקאית ג'יין אייר (פירושונים) ראו גם: גיין – פרובינציה צרפתית עתיקה
מסיבת פיג'מות

מסיבת פיג'מות או מסיבת שינה, היא מסיבה שבה האורחים מוזמנים להישאר ללון במהלך הלילה בבית של עורך המסיבה. מסיבות פיג'מות נערכות על פי רוב עבור ילדות או בנות נוער. לעיתים מסיבות הפיג'מות נערכות כדי לחגוג ימי הולדת או אירוע מיוחד אחר. מסיבת פיג'מות נחשבת ל"טקס מעבר" המעיד על עצמאותם ובגרותם של המשתתפים ועל יכולתם לפתח קשרים חברתיים מחוץ למעגל המשפחה הקרובה. בשנות ה-90 פורסמו מספר מאמרים בהם זוהתה מגמה חדשה, לפיה הורים מאפשרים לבני נוער בגיל ההתבגרות, בנים ובנות כאחד, ללון ביחד. אופציה זו נתפסת כחלופה בטוחה יותר מאשר בילוי משותף מחוץ לבית. מקור השם "מסיבת פיג'מות" הוא מהלבוש הלילי פיג'מה, שהוא בגד שנוהגים ללבוש בזמן השינה וזמן קצר לאחריו ולפניו. לרוב הפיג'מה היא בגד קליל ונוח לשינה. מלבד הלינה המשותפת, מסיבות פיג'מות יכולות לכלול משחקים ופעילות הנהוגים בסוגים אחרים של מסיבות המתקיימים בתוך הבית. אחת הפעילויות המאפיינות מסיבת שינה היא קרב כריות, שהוא משחק שעוסקים בו בעיקר ילדים, שבמהלכו הם "תוקפים" אחד את השני בכריות. משחק זה עשוי להוות דרך לפורקן מיידי של מתח נפשי וכעס. מאחר שכריות עשויות מחומר רך ומשקלן אינו רב, פעילות זו מסתיימת רק לעיתים נדירות בפציעות כלשהן. Judith Ancer, "Sleepovers need not be a nightmare - and help kids to be autonomous in a safe environment", The Sunday Times (South Africa), June 10, 2012. Edward Eveld, "Sleepovers a rite of passage for kids", Chicago Tribune, August 14, 2005. Barbara F. Meltz, ["The sleep-over: A rite of passage"], Boston Globe, October 13, 1994. Emily Wax, "Coed All-Nighters Put Trust on Line; Not All Parents Are Losing Sleep Over Teen Fad", The Washington Post, November 16, 2000 (נדרשת הרשמה), reprinted as "Coed all-nighters cause unrest", Sarasota Herald-Tribune, November 21, 2000. Betsy Hart, "Coed sleepovers: Teenagers learn volumes from parents' decision-making", Scripps Howard News Service in The Daily News (Kentucky), November 24, 2000. Amy Dickinson, "Coed Sleepovers", Time, January 8, 2001. ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
עדי שילון

עדי שילון (נולדה ב-10 בדצמבר 1987) היא מנחת רדיו וטלוויזיה ישראלית. שילון נולדה בתל אביב-יפו, בתם של מנחה הטלוויזיה דן שילון ושל השחקנית מירי שילון (לבית צביון). לאחר-מכן עברה עמם להתגורר בקיסריה, וסיימה את לימודיה התיכוניים בבית הספר אמית עתידים שבאור עקיבא. דודה הוא מנחה הטלוויזיה יגאל שילון. דודנה הוא במאי הטלוויזיה והקולנוע, ירון שילון (בנו של המנחה יגאל שילון). שילון החלה את דרכה התקשורתית בתוכנית הרדיו היומית "חי מתל אביב" ב-2010 כמגישה יחד עם עופרי פרישקולניק. עד 2010 הפיקה גם את תוכניות הרדיו "האיש הקטן מהרדיו", "תוכנית הבוקר" ו"לב תל אביב". באותה השנה גם ערכה את תוכנית הרדיו של שלישיית מה קשור, ששודרה לפרקים גם בטלוויזיה בערוץ 24, והחלה להגיש יחד עם שני נחשוני את תוכנית הרדיו "זורמות" ברדיו תל אביב. בשנים 2010–2014 עבדה בתוכנית הבוקר ברדיו, עם סלוצקי ודומינגז, בתחנה 101.5FM. ב-2010 הפיקה וערכה את התוכנית והחל מ-2012 עבדה כמגישה מחליפה יחד עם שני נחשוני. ב-2012 השתתפה בתוכנית היומית "15 דקות" ב-HOT בידור ישראלי בהנחיית נדב בורנשטיין, שם סקרה יחד עם חבריה לאולפן את תוכניות הריאליטי. בהמשך השתתפה בפאנל התוכנית "הדיבור" בהנחיית אלירז שדה בערוץ 24. ב-2014 השתתפה בפאנל המגזין היומי של ערוץ הוט בידור ישראלי, "חדשות הבידור" למשך זמן קצר עד ביטול הפאנל בתוכנית. באותה שנה גם השתתפה בתוכנית הדוקו-ריאליטי של HOT3, "מחוברים פלוס" בעונתה השנייה. בהמשך החלה להגיש את התוכנית "העשירייה" בערוץ 24. בתחילת 2015 השתתפה בפרויקט של איגוד האינטרנט הישראלי יחד עם ידועני רשת נוספים. החל מ-2015 משתתפת כחלק מהפאנליסטים בתוכנית הבידור של רשת, "מלחמת המינים" לצד מירב פלדמן. באותה השנה גם לוהקה לעונה השנייה של הדוקו-ריאליטי של הוט "היחידה 2", וכן החלה להגיש תוכנית רדיו לילית יחד עם זוהר ישראל בשם "עשר בלילה עם עדי שילון וזוהר ישראל" ברדיו תל אביב. בשנים 2016–2017 הגישה את התוכנית היומית "מנת הבית", של הזכיינית רשת בערוץ 2. החל מ-2018 ועד 2019 הנחתה את התוכנית "היכון, הכן, שף!" ברשת 13. ב-2022 יצא ספרה "על החיים ועל האוכל". ב-2015 החלה שילון מערכת יחסים עם השחקן הערבי-ישראלי, יוּסף (ג'ו) סווייד. במרץ 2018 הם נישאו בטקס אזרחי בחו"ל והם מתגוררים לסירוגין בברלין. באוקטובר 2019 נולדה בתם המשותפת. עדי שילון, ברשת החברתית פייסבוק עדי שילון, ברשת החברתית אינסטגרם עדי שילון, במיזם "אישים" לתיעוד היצירה הישראלית עדי שילון, במסד הנתונים הקולנועיים IMDb (באנגלית) רז שכניק, מטוס, באתר "ידיעות אחרונות", 13 במאי 2016 איתי סגל, "אותי לא מפחידה התבוללות. מפחידה אותי שנאה וגזענות", באתר "ידיעות אחרונות", 17 ביולי 2019 אנה בורד, רז שכניק, בשבוע הראשון בתיכון שברו לי ביצים על הראש. הבנתי אותם. אני מקיסריה, באתר "ידיעות אחרונות", 7 באוגוסט 2020 בר זגה, עדי שילון: "השאיפה שלי היא לחיות באהבה עם האוכל, ועם ג'ינס שלא עולה", באתר ynet, 26 באוגוסט 2021 לוסי אהריש, ‏"זה מה שמשאיר את האש והאהבה": עדי שילון ויוסף סוויד בריאיון, באתר ‏מאקו‏, 25 במרץ 2022 וידאו: מילים שפוצעות את הלב דוד אברהם‏, עדי שילון וזוהר ישראל קיבלו תכנית לילית ברדיו ת"א, באתר וואלה, 11 במרץ 2015 יפעת הללי אברהם, ‏בשעה טובה: עדי שילון ויוסף סוויד התחתנו, באתר ‏מאקו‏, 6 במרץ 2018
ברקר

האם התכוונתם ל... ארנו ברקר – ארכיטקט ופסל גרמני מייקל ברקר – מוזיקאי אמריקאי בארקר פרקר
פרנסס וייט

פרנסס וייט (באנגלית: Frances White; נולדה ב-1 בנובמבר 1938, לידס) היא שחקנית בריטית. ידועה בעיקר בשל משחקה באופרת הסבון "קרוסרודס" בתפקיד קייט המילטון, וכמיס פלוד בסיטקום של ה-BBC "ממאי עד דצמבר". וייט נולדה בלידס. יש לה בני משפחה רבים באירלנד והיא מעורבת בחיים שם. היא השתתפה בתוכניות טלוויזיה רבות, בין השאר ב-"Trevor's World of Sport"; בסדרה "דנג'רפילד"; בסדרה הקומית "A Very Peculiar Practice"; כקסנדרה הנביאה מטרויה בסדרת המדע בדיוני "דוקטור הו" בפרקים "The Myth Makers"; כיוליה, בתו של אוגוסטוס, קיסר רומי, ב"אני, קלאודיוס"; ובתפקיד המלכה שארלוט, אשתו של המלך ג'ורג' השלישי, בסדרה Prince Regent. בקולנוע השתתפה בין השאר בסרטים The Pumpkin Eater‏ (1964), Press for Time (1966)  וב"מרי מלכת הסקוטים" (1971). בסדרת האנימציה לילדים "Peppa Pig" גילמה את הדמות של גרני פיג. היא מתגוררת בכפר מחוץ לעיר ברקהמסטד שבהרטפורדשייר. פרנסס וייט, במסד הנתונים הקולנועיים IMDb (באנגלית) פרנסס וייט, באתר AllMovie (באנגלית) פרנסס וייט, במסד הנתונים הקולנועיים KinoPoisk (ברוסית) Frances White
אוניברסיטת יאשי

אוניברסיטת יאשי (ברומנית: Universitatea Iași, הידועה גם כאוניברסיטת אלכסנדרו יואן קוזה (ברומנית: Universitatea Alexandru Ioan Cuza) היא אוניברסיטה ציבורית הממוקמת ביאשי, רומניה. אוניברסיטת יאשי נוסדה ב-26 באוקטובר 1860 והיא המשך של מוסדות חינוך גבוה קדומים יותר שהתקיימו ביאשי. בעת הקמת האוניברסיטה היו בה שלוש פקולטות, משפטים, פילוסופיה וספרות ותאולוגיה והיו לה שבעים מאזינים לקורסים שלה. האוניברסיטה חברה ברשת אוטרכט וחברה בקבוצת קוימברה. בשנת הלימודים 2011 - 2012 נרשמו לאוניברסיטת יאשי, ל-15 הפקולטות שלה, 31,249 סטודנטים ומתוכם 22,945 לתואר ראשון, 7,108 לתואר שני ו-1,196 לדוקטורט. הפקולטות של האוניברסיטה הן: הפקולטה לביולוגיה הפקולטה לכימיה הפקולטה למשפטים הפקולטה לכלכלה ומנהל עסקים הפקולטה לחינוך גופני וספורט הפקולטה לפילוסופיה ומדעי החברה הפקולטה לפיזיקה הפקולטה לגאוגרפיה וגאולוגיה הפקולטה למידענות הפקולטה להיסטוריה הפקולטה לספרות הפקולטה למתמטיקה הפקולטה לפסיכולוגיה ומדעי החינוך הפקולטה לתאולוגיה אורתודוקסית הפקולטה לתאולוגיה רומאנו-קתולית ספריית אוניברסיטת יאשי מדיה וקבצים בנושא אוניברסיטת יאשי בוויקישיתוף אתר האינטרנט הרשמי של אוניברסיטת יאשי (באנגלית וברומנית) אוניברסיטת יאשי, ברשת החברתית פייסבוק אוניברסיטת יאשי, ברשת החברתית אקס (טוויטר) אוניברסיטת יאשי, ברשת החברתית אינסטגרם אוניברסיטת יאשי על מפת העיר יאשי Alexandru Ioan Cuza – 150 de ani de studenţie (ברומנית)
ורדון (פירושונים)

האם התכוונתם ל... ורדון – יישוב קהילתי בדרום הארץ ורדון (דג) – דג מאכל נפוץ קניון ורדון – קניון גדול בצרפת